CELEX: 32015D2190
Language: bg
Date: 2015-11-25 00:00:00
Title: Решение за изпълнение (ЕС, Евратом) 2015/2190 на Комисията от 25 ноември 2015 година за разрешаване на Италия да използва някои приблизителни разчети при изчислението на базата за собствените ресурси от ДДС (нотифицирано под номер С(2015) 8187)

27.11.2015   
            
            
               BG
            
            
               Официален вестник на Европейския съюз
            
            
               L 312/24
            
         РЕШЕНИЕ ЗА ИЗПЪЛНЕНИЕ (ЕС, Евратом) 2015/2190 НА КОМИСИЯТА
   от 25 ноември 2015 година
   за разрешаване на Италия да използва някои приблизителни разчети при изчислението на базата за собствените ресурси от ДДС
   
      
         (нотифицирано под номер С(2015) 8187)
      
   
   (само текстът на италиански език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
   след консултации с Консултативния комитет по собствените ресурси,
   като има предвид, че:
   
               (1)
            
            
               По силата на член 371 от Директива 2006/112/ЕО на Съвета (2) държавите членки, които на 1 януари 1978 г. са освободили от данък сделките, изброени в част Б от приложение X към посочената директива, могат да продължат да освобождават от данък тези сделки в съответствие с условията, прилагани от съответната държава членка на тази дата. Тези сделки трябва да бъдат взети предвид при определянето на базата за собствените ресурси от ДДС.
            
         
               (2)
            
            
               В съответствие с член 371 от Директива 2006/112/ЕО Италия може да продължи да освобождава от данък сделките, изброени в точка 10 от част Б от приложение X към посочената директива.
            
         
               (3)
            
            
               Италия поиска разрешение да използва някои приблизителни разчети при изчислението на базата за собствените ресурси от ДДС, тъй като не може да направи точно изчисление за сделките, посочени в точка 10 от част Б от приложение X към Директива 2006/112/ЕО. Съществува вероятност това изчисление да доведе до неоправдана административна тежест в сравнение с ефекта от тези сделки върху общата база за собствените ресурси от ДДС на Италия. Италия може да направи изчисление, като използва приблизителни разчети за тази категория сделки. Поради това на Италия следва да бъде разрешено да изчисли базата за собствените ресурси от ДДС, като използва приблизителни разчети.
            
         
               (4)
            
            
               От съображения за прозрачност и правна сигурност е целесъобразно прилагането на разрешението да бъде ограничено във времето,
            
         ПРИЕ НАСТОЯЩОТО РЕШЕНИЕ:
   Член 1
   За целите на изчисляването на базата за собствените ресурси от ДДС от 1 януари 2015 г. до 31 декември 2019 г. на Италия се разрешава да използва приблизителни разчети за сделките, посочени в точка 10 от част Б от приложение X към Директива 2006/112/ЕО.
   Член 2
   Адресат на настоящото решение е Италианската република.
   
      Съставено в Брюксел на 25 ноември 2015 година.
      
         
            За Комисията
         
         Кристалина ГЕОРГИЕВА
         
            Заместник-председател
         
      
   
   
      (1)  ОВ L 155, 7.6.1989 г., стр. 9.
   
      (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).